Adan

Adan (on dit eto: Adam) fourit l' prumî ome, sorlon l' Bibe et l' Alcoran. Li live del Djeneze raconte kimint k' Diè fjha-st Adan ey Eve. Et kimint kel prumire feme, Eve, fourit fwaite foû d' ene des coisse d' Adan, paski ci-ci «ni trovéve nole aidance ki s' acoidreut bén avou lu». Adam ey Eve estît tchessîs evoye do djårdén d' Eden cåze k' il avént magnî do frut disfindou di l' åbe del kinoxhance do bén et do må. Adan ey Eve ourît des efants da zels: Cayin, Abel, Set et co des valets et des båsheles. Li Djeneze vout k' Adam åye morou djusse divant ses 930 ans. Adan, c' est eto on ptit no ey on no d' famile del Walonreye.